Document ID: 32003R2294

Ir-Regolament tal-Kummissjoni (KE) Nru 2294/2003
tat-23 ta’ Diċembru 2003
li jemenda r-Regolament (KE) Nru 1503/96 dwar ir-regoli dettaljati għall-applikazzjoni tar-Regolament tal-Kunsill (KE) Nru 3072/95 rigward id-dazji ta’ l-importazzjoni fuq ir-ross.
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq tar-ross [1], u b’mod partikolari l-Artikolu 11(4) tiegħu,
Billi:
(1) L-Artikolu 4a tar-Regolament tal-Kummissjoni (KE) Nru 1503/96 [2] jipprovdi għal tnaqqis fid-dazju ta’l-importazzjoni fuq ir-ross Basmati taħt il-kodiċi NM 10062017 u 10062098 ta’ EURO 250 kull tunnellata metrika.
(2) Kwantitajiet ta’ ross importati taħt dan ir-reġim żdiedu bi kwantitajiet sinifikanti bla ma qed tingħata informazzjoni dwar il-varjetajiet li qed jiġu importati. Dan jagħmilha ta’ ħtieġa għall-Kummissjoni li tistabbilixxi b’mod preċiż ħafna liema varjetajiet għandhom jikkwalifikaw għat-tnaqqis.
(3) Ir-ross Basmati importat fil-KE mill-Indja u l-Pakistan għandu jkun konformi ma ħtiġiet speċifiċi sabiex tinżamm il-kwalità għolja tal-prodott u tillimita l-kwantitajiet importati għall-varjetajiet ta’ Basmati ta’ kwalità pura.
(4) Il-verifiki għandhom jiġu msaħħa biex jeħduha kontra r-riskju ta’ qerq konness ma’l-oriġini tar-ross kif ukoll fir-rigward tal-varjetajiet importati.
(5) Huwa wkoll meħtieġ li jiġi speċifikat liema varjetajiet ta’ ross Basmati għandhom jiġu kkunsidrati eliġibbli għat-tnaqqis, wara konsultazzjoni u eżami tal-kwistjoni ma’ awtoritajiet Indjani u Pakistani.
(6) Fid-dawl tal-livell għoli ta’ domanda għar-Ross Basmati mill-Indja u l-Paksitan u ta’l-esperjenza fil-ġestjoni tar-reġim, għandhom jiġu stabbiliti kontrolli biex jiggarantixxu l-kwalità tal-prodott importat. F’dak ir-rigward l-Istati Membri jistgħu jistabbilixxu programmi xierqa ta’ monitoraġġ li jistgħu jinkludu l-użu ta’analiżi tad-DNA.
(7) Il-Kumitat tal-Ġestjoni għaċ-Ċereali għadu ma tax opinjoni fil-limiti taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1503/96 qiegħed jiġi emendat kif ġej:
1. Fl-Artikolu 4a, il-paragrafu 1 qed jinbidel b’dan li ġej:
"1. Ir-ross Basmati kif definit fl-Anness IV, li jaqa’ taħt il-kodiċijiet MN ex10062017 u ex10062098, jista’ jibbenefika minn tnaqqis fid-dazju ta’l-importazzjoni ta’ EURO 250 kull tunnellata metrika.
Dan l-ammont jista’ jiġi rivedut b’reazzjoni għal tendenzi tas-suq, b’mod partikolari fir-rigward tal-kwantitajiet importati.
Il-verifiki meħtieġa biex jiġi applikat dan l-Artikolu għandhom isiru fuq il-bażi taċ-ċertifikati ta’l-awtentiċità maħruġa mill-awtoritajiet kompetenti fl-Indja u fil-Paksitan elenkati fl-Anness III."
2. L-Anness II qed jinbidel bit-test spjegat fl-Anness I ta’ dan ir-Regolament.
3. L-Anness ġdid qed jiżdied kif spjegat fl-Anness II għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta’l-Unjoni Ewropea.
Dan għandu jgħodd mill-1 ta’ Jannar 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta’ Diċembru 2003.

Labels: 3
17